Passio
2026-10-15 18:30 UTC | TTT Eino Salmelaisen näyttämö
Saisio – Fischer
PASSIO

Kantaesitys 8.10.2026 Eino Salmelaisen näyttämöllä

Pirkko Saision kirjaan perustuva Passio lupaa katsojalle hersyvän ja ihanasti polveilevan näyttämökertomuksen halki aikojen ja valtakuntien. Ohjaaja Lija Fischerin edellinen romaanisovitus Pienen hauen pyydystys nousi TTT:ssä yleisö- ja arvosteluhitiksi.

Passio on ajatustentäyteinen veijaritarina, suuri eurooppalainen seikkailu, joka kuljettaa salaperäisen kultakorun renessanssin Italiasta aina itsenäiseen Suomeen saakka. Passio näyttää koskettavat ihmiskohtalot vuoripurojen solinassa, kaupunkien kiihkossa, vankileirien pakkotyössä tai luostarin hiljaisuudessa. Tarina on hilpeänsyvä mysteeri, jossa ihmiset ja esineet muuttavat muotoaan aina uudelleen.

Kullan kimallusta vasten heijastuu ihmisyyden koko kuva itkuineen ja nauruineen, pelkoineen ja haaveineen. Passio kertoo satojen vuosien matkasta, josta ei puutu käänteitä, intohimoa, mystiikkaa, tai jännitystä.

"Ihminen, jonka ei koskaan ollut pakko elää toisena, kuolee maailman syvyyttä tuntematta."

Perustuu Pirkko Saision romaaniin Passio
Dramatisointi ja ohjaus Lija Fischer
Dramaturgi Hanna Suutela
Lavastussuunnittelu Pekka Korpiniitty
Pukusuunnittelu Iida Ukkola
Valosuunnittelu Lauri Lundahl
Äänisuunnittelu Niklas Vainio

Rooleissa Sonja Arffman, Pentti Helin, Miko Helppi, Minna Hokkanen, Maiju-Riina Huttunen, Juha-Matti Koskela, Maiju Saarinen, Hiski Vihertörmä sekä lapsiavustajat Pontus Mäenpää ja Konsta Okkonen.

Visit event in our website: Tapahtumainfo.fi (https://tapahtumainfo.fi/tapahtuma/2026/10/passio/432719)
